als_Latn dik_Latn sag_Latn
Në tubimin e VETËVENDOSJE!-s në Therandë, kandidatja për deputete Albana Gashi, iu bëri thirrje gjitha grave të angazhohen në VETËVENDOSJE!-s, pasi që kjo është rruga e vetme për drejtësi e barazi.
"Vetëm angazhimi politik, për të përbashkëtën e ndërton shoqërinë, e zhvillon shtetin dhe na siguron mirëqenie e jetë të mirë", tha para therandasve, Albana Gashi.
Ajo tha se në listën e Lëvizjes VETËVENDOSJE! janë 33 gra kandidate për deputete dhe tha se secila është më e mirë se tjetra.
"Ato janë pedagoge në univeristete, aktiviste të shoqërisë civile, doktoresha, arsimtare, politologe, disa prej tyre kanë qenë luftëtare të UÇK-së dhe aktiviste të lëvizjeve ilegale, Ato vijnë nga krejt komunat e Kosovës, si dhe nga Presheva, Medvegja dhe Shkupi. Ato bashkë me aktivistet e tjera gra e vajza,
Janë jo vetëm Zemra e Lëvizjes VETËVENDOSJE!,Por edhe mendja dhe guximi. Ndihem krenare që jam bashkudhëtare e të gjitha grave dhe burrave të Lëvizjes VETËVENDOSJE!", tha veç tjerash Albana Gashi.
Gashi përmendi edhe disa nga prioritetet kryesore të VETËVENDOSJE!-s dhe u shpreh e bindur për fitore.
"Më 11 qershor, me pëkrahjen e grave dhe vajzave, nuk ka burrë që e ndal fitoren e Lëvizjes VETËVENDOSJE!Kjo fitore do të vijë, dhe në krye të saj do të jetë Kryeministri Albin Kurti", përufndoi fjalën e saj në këtë tubim, Albana Gashi.
als_Latn als_Latn als_Latn als_Latn als_Latn als_Latn als_Latn